stanford-oval/wikipedia huggingface dataset:
วัดโพธิ์ราม

| วัดโพธิ์ราม |
| --- | --- |

ชื่อสามัญ: วัดโพธิ์ราม, วัดโคกโพธิ์ราม
ที่ตั้ง: ซอยพุทธมณฑล สาย 1 ซอย 14 ถนนพุทธมณฑล สาย 1 แขวงบางระมาด เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิ์ราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางระมาด เขตตลิ่งชัน กรุงเทพมหานคร มีเนื้อที่อยู่ราว 6 ไร่เศษ
วัดโพธิ์รามหรือเดิมเรียกว่า วัดโคกโพธิ์ราม เคยพบหลักฐานทางโบราณคดีที่เก่าถึงสมัยอยุธยาจำพวกเครื่องปั้นดินเผาจากแหล่งเตาบ้านบางปูน-แม่น้ำน้อยสมัยอยุธยา ผู้สูงวัยเล่าว่า บริเวณที่ตั้งวัดเรียกว่า โคกวัด เพราะแถวนี้พื้นสูงกว่าบริเวณรอบ ๆ กับมีต้นตาลขึ้นอยู่กลางต้นโพธิ์ใหญ่ จนราว พ.ศ. 2500 นายแช่มและนางแช่ม (สองสามีภรรยาชื่อเดียวกัน) เข้ามาใช้เป็นพื้นที่ทำนาอยู่หลายปี ชาวบ้านมักนิมนต์พระมาฉันเพลที่โคกวัดแห่งนี้ จนราว พ.ศ. 2535 ชาวบ้านขอให้พระอาจารย์ทองใบ ถานฑตฺโต จากวัดอินทราวาส (วัดประดู่) มาอยู่ที่วัดร้างแห่งนี้ ต่อมาท่านและชาวบ้านได้ร่วมกันสร้างเป็นสำนักสงฆ์เมื่อราว พ.ศ. 2536 เมื่อจะตั้งเป็นวัดจึงทราบจากสำนักงานพระพุทธศาสนาแห่งชาติและสอบถามคนเฒ่าคนแก่เพิ่มเติมว่า เดิมบริเวณนี้เป็นที่ตั้งของ "วัดโพธิราม" ซึ่งสร้างขึ้นในสมัยปลายกรุงศรีอยุธยาหรือต้นกรุงธนบุรี และเชื่อว่าพระเจ้าตากสินมหาราชทรงนำทัพผ่านมาพัก ณ ลานโพธิ์บริเวณนี้และได้สร้างเป็นวัดขึ้น ต่อมาเมื่อวันที่ 7 สิงหาคม พ.ศ. 2539 กระทรวงศึกษาธิการประกาศยุบเลิกวัดโพธิ์ราม
ต่อมาได้ตั้งเป็นสำนักสงฆ์อีกครั้ง โดยสร้างศาลาการเปรียญคอนกรีตสองชั้น (สร้างเสร็จใน พ.ศ. 2549) กุฏิสงฆ์ เรือนไม้สองชั้นอีก 3 หลัง ในช่วงที่เป็นวัดร้าง ที่ดินของวัดได้กลายเป็นสาธารณสมบัติกลางซึ่งมีกรมการศาสนาเป็นผู้ดูแลผลประโยชน์ และสมัยหนึ่งได้ให้กรรมสิทธิ์บุคคลครอบครอง ทำให้เกิดปัญหาความขัดแย้งด้านที่ดิน อีกทั้งทางเข้าวัดยังต้องผ่านที่ดินส่วนบุคคลอีกสามราย คือ หมู่บ้านเบลวีเดียร์ หมู่บ้านอบอุ่น และที่ดินของเอกชน อย่างไรก็ตาม พระครูปลัดสุชิน ฐิตปุญฺโญ ก็ได้รับอนุญาตให้สร้างวัดขึ้นใหม่บนที่ดินนั้น และเมื่อวันที่ 31 พฤษภาคม พ.ศ. 2564 สำนักงานพระพุทธศาสนาแห่งชาติได้ประกาศตั้งเป็นวัดโดยใช้ชื่อว่า "วัดโพธิ์ราม"
ภายในวัดมีศาลตาปู่ยายปู่ที่โคนโพธิ์ใหญ่ สร้างเมื่อ 2 กันยายน พ.ศ. 2536 ด้านในมีรูปปั้นตายาย ซึ่งเชื่อกันว่าเป็นวิญญาณที่สิงสถิตอยู่ในบริเวณนี้และเคยติดต่อกับพระอาจารย์ทองใบทางญาณ
วัดโพธิ์ราษฎร์ศรัทธาทำ

| วัดโพธิ์ราษฎร์ศรัทธาทำ |
| --- | --- |

ที่ตั้ง: ตำบลไทรงาม อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิ์ราษฎร์ศรัทธาทำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ตั้งวัด 13 ไร่ 1 งาน ที่ธรณีสงฆ์ 59 ไร่
วัดโพธิ์ราษฎร์ศรัทธาทำ ประกาศตั้งวัดเมื่อ พ.ศ. 2449 ได้รับพระราชทานวิสุงคามสีมาเมื่อวันที่ 13 เมษายน พ.ศ. 2470 แต่เดิมนั้นที่ดินบริเวณนี้เป็นที่ทำนา มีลำรางน้ำไหลลงแม่น้ำท่าจีน มีต้นโพธิ์ใหญ่ อยู่ติดลำราง เรียกว่า คลองโพธิ์ ปัจจุบันนี้ต้นโพธิ์ได้ตายไปนานแล้ว คงเหลืออยู่แต่ลำรางเท่านั้น ที่ดินบริเวณวัดเป็นของนายยา นางจุ้ย แก้วไทรอินทร์ ได้มีความศรัทธาถวายที่ดินเพื่อสร้างวัดและประชาชนได้ร่วมใจกันซื้อที่ดินติดต่อกันเพิ่มเติมเป็นจำนวน 9 ไร่เศษ จึงได้ตั้งนามวัดว่า "วัดโพธิ์ราษฎร์ศรัทธาทำ" โดยมีหลวงพ่อว่า จากวัดสุวรรณาราม เป็นประธานในการก่อสร้าง ท่านได้สร้างกุฏิ 2–3 หลัง และศาลาบำเพ็ญกุศล 1 หลัง ลักษณะสร้างใช้ชั่วคราวหลังคามุงหญ้าแฝก ท่านอยู่มาถึง พ.ศ. 2458 ท่านก็มรณภาพไป ต่อมาในสมัยพระอธิการเขียว นามสกุล ขุนเมือง เป็นผู้ปกครองและรับการแต่งตั้ง ให้ เจ้าอาวาสถูกต้องตามกฎหมาย และท่านได้พัฒนาวัดจนเจริญขึ้น วัดได้รับพระราชทานวิสุงคามสีมาครั้งหลังเมื่อวันที่ 13 พฤษภาคม พ.ศ. 2528
ภายในวัดมีโรงเรียนพระปริยัติธรรมเป็นอาคารตึกถือปูน โรงเรียนตั้งขึ้นเมื่อ พ.ศ. 2504 และได้เปิดศูนย์ศึกษาพระพุทธศาสนาวันอาทิตย์ตั้งแต่ พ.ศ. 2548 สิ่งศักดิ์สิทธิ์ของวัด คือ รูปปั้นไก่จำนวนมาก ญาติโยมมักมาบนบานศาลกล่าวขอให้ประสบความสำเร็จทั้งด้านการงาน การค้าขาย หรือธุรกิจ และเรื่องสุขภาพ
วัดโพธิ์ประสิทธิ์ (อำเภอลาดบัวหลวง)

| วัดโพธิ์ประสิทธิ์ |
| --- | --- |

ชื่อสามัญ: วัดโพธิ์ประสิทธิ์, วัดโพธิ์ประสิทธิ์ปิ่นทองหงสประภาสราษฎร์บูรณะ
ที่ตั้ง: ตำบลพระยาบันลือ อำเภอลาดบัวหลวง จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระครูอาทรพัฒนานุกิจ (สมชาย)
 สถานีย่อยพระพุทธศาสนา
วัดโพธิ์ประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระยาบันลือ อำเภอลาดบัวหลวง จังหวัดพระนครศรีอยุธยา ปัจจุบันพระครูอาทรพัฒนานุกิจ (สมชาย) ดำรงตำแหน่งเจ้าอาวาส
วัดดโพธิ์ประสิทธิ์ เดิมชื่อ วัดโพธิ์ประสิทธิ์ปิ่นทองหงสประภาสราษฎร์บูรณะ ต่อมาเปลี่ยนชื่อเหลือมาเป็น "วัดโพธิ์ประสิทธิ์" ตั้งวัดเมื่อวันที่ 18 มิถุนายน พ.ศ. 2516 ผู้ขออนุญาตสร้างวัด คือ นายทองใบ เนื่องเสวก ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2521
วัดโพธิ์ประสิทธิ์มีอาคารเสนาสนะที่สำคัญ ได้แก่ อุโบสถ ศาลาการเปรียญสร้างด้วยคอนกรีต หอสวดมนต์ กุฏิสงฆ์เป็นอาคารครึ่ง ตึกครึ่งไม้ 2 ชั้นทรงปั้นหยา จำนวน 6 หลัง ศาลาท่าน้ำ ศาลาอเนกประสงค์ และภาพจิตรกรรมฝาผนัง มีเรื่องราวเกี่ยวกับพระเจ้าสิบชาติ พระเวสสันดรชาดก และพุทธประวัติ มีปูชนียวัตถุ ได้แก่ พระประธานในอุโบสถ
สมภพ นิลวงศ์

| ข้อมูลส่วนตัว |
| --- | --- | --- | --- |
ชื่อเต็ม:  สมภพ นิลวงศ์
วันเกิด:  28 มีนาคม พ.ศ. 2526 (41 ปี)
สถานที่เกิด:  จังหวัดกาญจนบุรี, ประเทศไทย
ส่วนสูง:  1.84 m (6 ft 1⁄2 in)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 2548–2551 |  ราชนาวี-ระยอง |  64 |  (8) |
| 2552–2555 |  พัทยา ยูไนเต็ด |  42 |  (2) |
| 2556 |  อินทรีเพื่อนตำรวจ |  25 |  (2) |
| 2557 |  บีอีซี เทโรศาสน |  15 |  (0) |
| 2558–2559 |  ชัยนาท ฮอร์นบิล |  42 |  (1) |
| 2560–2563 |  พีที ประจวบ |  39 |  (0) |
| 2563–2564 |  อยุธยา ยูไนเต็ด |  14 |  (0) |
| 2564–2565 |  มหาวิทยาลัยปทุมธานี |  7 |  (2) |
| 2565 |  จามจุรี ยูไนเต็ด |  6 |  (0) |
ทีมชาติ
| 2555 |  ไทย |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 พฤศจิกายน 2565
สมภพ นิลวงศ์ (ชื่อเล่น เอก) เป็นนักฟุตบอลอาชีพชาวไทย ปัจจุบันลงเล่นในตำแหน่งกองหลัง เขาเคยเล่นให้กับทีมชาติไทย
ประวัติ

สมภพ นิลวงศ์ เกิดวันที่28 มีนาคม พ.ศ. 2526 ที่จังหวัดกาญจนบุรี โดยมีพี่น้องเป็นนักเตะชื่อ ใหญ่ นิลวงษ์
การค้าแข้ง

เจ้าเอก เริ่มเล่นฟุตบอลอาชีพให้กับ สโมสรฟุตบอลจังหวัดนครสวรรค์  และมาโด่งดังกับสโมสรฟุตบอลพัทยา ยูไนเต็ด จนก้าวขึ้นไปติดทีมชาติในยุคที่มีวินฟรีด เชเฟอร์เป็นกุนซือ โดยติดทีมชาติไทยเป็นครั้งแรก เมื่อเดือนกุมภาพันธ์ พ.ศ. 2555 ในรายการ เวิลด์ คัพ 2014 รอบคัดเลือก ในช่วง3นัดสุดท้ายแทนณัฐพร พันธุ์ฤทธิ์ ที่บาดเจ็บไป
ผลงาน

สโมสรฟุตบอลจังหวัดนครสวรรค์
2546 - แชมป์โปรลีก
สโมสรฟุตบอลราชนาวี ระยอง
2553 - ไทยพรีเมียร์ลีก - อันดับ 10
2552 - ไทยพรีเมียร์ลีก     - อันดับ 12
2551 - ไทยลีก ดิวิชั่น 1 - อันดับ 3 (เลื่อนชั้นสู่ ไทยลีก)
2549 - ไทยลีก ดิวิชั่น 1 - อันดับ 2 (เลื่อนชั้นสู่ ไทยลีก)
สโมสรฟุตบอลพัทยา ยูไนเต็ด
ไทยพรีเมียร์ลีก ฤดูกาล 2551: อันดับ 11
ไทยพรีเมียร์ลีก ฤดูกาล 2552: อันดับ 12
ไทยพรีเมียร์ลีก ฤดูกาล 2554: อันดับ 4(เป็นอันดับสูงสุดของทีม)
สโมสรฟุตบอลพีที ประจวบ
ไทยลีกคัพ: 2562
วัดเจริญสุขารามวรวิหาร

บทความนี้เกี่ยวกับวัดในจังหวัดสมุทรสงคราม สำหรับวัดในจังหวัดสมุทรสาคร ดูที่ วัดเจริญสุขาราม (จังหวัดสมุทรสาคร)
| วัดเจริญสุขารามวรวิหาร |
| --- | --- |

ชื่อสามัญ: วัดเจริญสุขารามวรวิหาร, วัดเจริญ, วัดกลางคลอง, วัดต้นชมพู่, วัดประตูน้ำบางนกแขวก
ที่ตั้ง: เลขที่ 25 หมู่ที่ 5 ซอยวัดเจริญฯ ทางหลวงชนบท สส.6002 ตำบลบางนกแขวก อำเภอบางคนที จังหวัดสมุทรสงคราม 75120
ประเภท: พระอารามหลวงชั้นตรี ชนิดวรวิหาร
นิกาย: มหานิกาย
พระพุทธรูปสำคัญ: หลวงพ่อโต
เจ้าอาวาส: พระวัชรวิกรม (พงษ์ศักดิ์ ปญฺญาพโล)
 สถานีย่อยพระพุทธศาสนา
วัดเจริญสุขารามวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ในหมู่ที่ 5 บ้านบางนกแขวก ตำบลบางนกแขวก อำเภอบางคนที จังหวัดสมุทรสงคราม ตั้งอยู่ห่างจากอาสนวิหารแม่พระบังเกิดประมาณ 500 เมตร เดิมเป็นวัดร้าง ไม่ทราบว่าสร้างขึ้นตั้งแต่เมื่อใด แต่ได้รับการปฏิสังขรณ์เมื่อปี พ.ศ. 2426 ในชื่อ วัดกลางคลอง หรือ วัดต้นชมพู่ ต่อมาเมื่อมีการสร้างประตูน้ำบางนกแขวกในปี พ.ศ. 2451 จึงเรียกว่า วัดประตูน้ำบางนกแขวก ก่อนจะเปลี่ยนมาเป็นชื่อปัจจุบัน วัดนี้ได้รับการยกฐานะเป็นพระอารามหลวงชั้นตรีชนิดวรวิหารในปี พ.ศ. 2500
ปัจจุบันวัดเจริญสุขารามวรวิหารกลายเป็นสถานที่ท่องเที่ยว เนื่องจากพบระเบิดที่ฝ่ายสัมพันธมิตรทิ้งลงมาทางเครื่องบินเมื่อคราวสงครามโลกครั้งที่สองบริเวณหน้าวัด โดยวัดได้ดูแลและเก็บรักษาไว้
อาคารเสนาสนะและปูชนียวัตถุ

พระอุโบสถมีเพดานเป็นรูปโค้งคล้ายประทุนเรือ ภายในประดิษฐานหลวงพ่อโต เป็นพระพุทธรูปปางมารวิชัย ศิลปะสมัยสุโขทัย สร้างด้วยศิลาแลงขนาดหน้าพระเพลากว้าง 178 เซนติเมตร สูงจากพื้นรองประทับถึงจุฬา 208 เซนติเมตร ทางกรมศิลปากรได้พิจารณารับเข้าไว้เป็นปูชนียวัตถุโบราณ พระพุทธรูปองค์นี้ได้อัญเชิญมาจากวัดร้างแห่งหนึ่งในจังหวัดราชบุรี เป็นพระพุทธรูปที่ชาวไทยและชาวจีนนับถือกันมาก
วัดโพธิ์หอม (จังหวัดพระนครศรีอยุธยา)

| วัดโพธิ์หอม |
| --- | --- |

ที่ตั้ง: ตำบลโพธิ์สามต้น อำเภอบางปะหัน จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิ์หอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา
ที่ตั้งของวัดโพธิ์หอมนี้เป็นที่ตั้งค่ายโพธิ์สามต้นของกองทัพพม่าที่มาตีกรุงศรีอยุธยา เมื่อคราวเสียกรุงครั้งที่ 2และสมเด็จพระเจ้าตากสินมหาราช ทรงตีค่ายแห่งนี้ได้ ถือเป็นการกอบกู้เอกราชหลังจากเสียกรุงศรีอยุธยามานาน 7 เดือน วัดโพธิ์หอมมีสภาพเป็นวัดร้างอยู่ช่วงหนึ่ง ต่อมาได้รับการ บูรณะสร้างตั้งเป็นวัดเมื่อ พ.ศ. 2362 ได้รับพระราชทานวิสุงคามสีมาเมื่อ พ.ศ. 2365 เหตุที่ได้ชื่อว่าวัดโพธิ์หอมเป็นเพราะว่าที่ตั้งวัดมีต้นโพธิ์ใหญ่เก่าแก่คู่มากับวัดต้นหนึ่ง เวลาแตกใบอ่อนจะมีกลิ่นหอม จึงได้ชื่อว่า "วัดโพธิ์หอม"
สิ่งศักดิ์สิทธิ์ภายในวัดคือ รูปพรหมสี่หน้าปูนปั้นขนาดใหญ่จำนวน 2 เศียร ที่ขุดได้ภายในวัดประดิษฐาน อยู่ในซุ้มข้างเจดีย์ ลักษณะศิลปะขอมซึ่งเดิมอาจใช้เป็นส่วนยอดของประตูวัดหรืออุโบสถเหมือนกับที่พบว่าใช้เป็นยอดของประตูพระราชวังสมัยกรุงศรีอยุธยา นอกจากนี้มีกุฏิเจ้าอาวาสหลังใหม่ รูปแบบศิลปะผสมคล้ายเอเชียและยุโรป
รายชื่อประเทศที่เข้าร่วมการแข่งขันกีฬาโอลิมปิกฤดูร้อน

ธง 5 ห่วง ที่ใช้ในการแข่งขันกีฬาโอลิมปิก
รายชื่อประเทศที่เข้าร่วมการแข่งขันกีฬาโอลิมปิกฤดูร้อน เป็นรายชื่อประเทศที่เป็นตัวแทนของคณะกรรมการโอลิมปิกแห่งชาติ (NOCs) ที่เข้าร่วมในการแข่งขันกีฬาโอลิมปิกฤดูร้อนระหว่างปี พ.ศ. 2439 ถึง 2559 โดยในโอลิมปิกฤดูร้อน 2016 มีประเทศเข้าร่วมแข่งขันครบทั้ง 206 ประเทศ ที่มีการรับรองในปัจจุบัน โดยแต่ละประเทศจะมีนักกีฬาอย่างน้อย 1 คน เข้าร่วมแข่งขัน และนักกีฬาจากออสเตรเลีย (รวมถึงการแข่งขันในนามออสตราเลเชียอีก 2 ครั้งด้วย), ฝรั่งเศส, สหราชอาณาจักร, กรีซและสวิตเซอร์แลนด์ ได้เข้าร่วมการแข่งขันกีฬาโอลิมปิกฤดูร้อนครบทั้งหมด 28 ครั้ง
รายชื่อตัวอักษรย่อ

| 0 | 1 | 2 |
| --- | --- | --- |
| Contents: |  | A B C D E F G H I J K L M N O P Q R S T U V Y Z Other รวม |
สถานีรถไฟลพบุรี

ชานชาลาสถานีรถไฟลพบุรี
สถานีรถไฟลพบุรี เป็นสถานีรถไฟระดับ 1 อยู่ห่างจากสถานีรถไฟกรุงเทพเป็นระยะทาง 132.81 กิโลเมตร ตั้งอยู่ตำบลท่าหิน อำเภอเมืองลพบุรี จังหวัดลพบุรี สถานีลพบุรีเป็นเขตสิ้นสุดทางคู่ (กรุงเทพ-ชท.บ้านภาชี-ลพบุรี) เริ่มทางเดี่ยว (ลพบุรี-เชียงใหม่) แต่ปัจจุบัน (พ.ศ. 2563) กำลังก่อสร้างโครงการทางคู่ช่วงลพบุรี - ปากน้ำโพ โดยทางคู่ระหว่างสถานีบ้านกลับถึงสถานีโคกกระเทียมเป็นทางยกระดับขนานไปกับถนนเลี่ยงเมืองลพบุรี โดยคาดว่าจะเสร็จในปี พ.ศ. 2567
ตารางเวลาการเดินรถ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ลพบุรี | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ดพ4 | ศิลาอาสน์ | 19.50 | 01.30 | กรุงเทพอภิวัฒน์ | 04.00 | งดเดินรถ |
|  | ร108 | เด่นชัย | 19.05 | 02.28 | กรุงเทพอภิวัฒน์ | 04.30 |  |
|  | ด52 | เชียงใหม่ | 15.30 | 02.45 | กรุงเทพอภิวัฒน์ | 05.10 |  |
|  | ดพ14 | เชียงใหม่ | 17.00 | 03.24 | กรุงเทพอภิวัฒน์ | 06.10 |  |
|  | ดพ10 | เชียงใหม่ | 18.00 | 04.05 | กรุงเทพอภิวัฒน์ | 06.50 |  |
|  | ช302 | ลพบุรี | 04.30 | ต้นทาง | กรุงเทพ (หัวลําโพง) | 07.35 |  |
|  | ช318 | ลพบุรี | 06.00 | ต้นทาง | กรุงเทพ (หัวลําโพง) | 08.50 | ยกเว้นวันหยุดราชการ |
|  | ธ208 | นครสวรรค์ | 05.00 | 07.06 | กรุงเทพ (หัวลําโพง) | 10.15 |  |
|  | ช304 | ลพบุรี | 08.00 | ต้นทาง | กรุงเทพ (หัวลําโพง) | 10.30 |  |
|  | ธ212 | ตะพานหิน | 05.30 | 09.18 | กรุงเทพ (หัวลําโพง) | 12.10 |  |
|  | ธ202 | พิษณุโลก | 06.05 | 10.56 | กรุงเทพ (หัวลําโพง) | 14.05 |  |
|  | ร106 | ศิลาอาสน์ | 07.30 | 12.20 | กรุงเทพอภิวัฒน์ | 14.10 | งดเดินรถ |
|  | ร112 | เด่นชัย | 07.30 | 14.39 | กรุงเทพอภิวัฒน์ | 17.20 |  |
|  | ดพ8 | เชียงใหม่ | 08.50 | 17.28 | กรุงเทพอภิวัฒน์ | 18.55 |  |
|  | ธ210 | บ้านตาคลี | 16.00 | 17.32 | กรุงเทพ (หัวลําโพง) | 20.35 |  |
|  | ร102 | เชียงใหม่ | 06.30 | 18.06 | กรุงเทพอภิวัฒน์ | 20.25 |  |
|  | ท402 | พิษณุโลก | 13.45 | ปลายทาง | ลพบุรี | 18.45 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ตารางเวลาการเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ลพบุรี | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ท401 | ลพบุรี | 06.00 | ต้นทาง | พิษณุโลก | 10.55 |  |
|  | ช303 | กรุงเทพ (หัวลําโพง) | 04.15 | ปลายทาง | ลพบุรี | 07.05 | ยกเว้นวันหยุดราชการ |
|  | ท409 | อยุธยา | 06.00 | ปลายทาง | ลพบุรี | 07.15 | เฉพาะวันหยุดราชการ |
|  | ร111 | กรุงเทพอภิวัฒน์ | 07.30 | 09.42 | เด่นชัย | 16.30 |  |
|  | ดพ7 | กรุงเทพอภิวัฒน์ | 09.05 | 10.28 | เชียงใหม่ | 19.30 |  |
|  | ธ201 | กรุงเทพ (หัวลําโพง) | 09.30 | 12.39 | พิษณุโลก | 17.55 |  |
|  | ดพ3 | กรุงเทพอภิวัฒน์ | 10.50 | 12.59 | ศิลาอาสน์ | 19.15 | งดเดินรถ |
|  | ธ209 | กรุงเทพ (หัวลําโพง) | 11.15 | 14.23 | บ้านตาคลี | 15.40 |  |
|  | ธ211 | กรุงเทพ (หัวลําโพง) | 12.55 | 15.37 | ตะพานหิน | 19.15 |  |
|  | ร109 | กรุงเทพอภิวัฒน์ | 14.15 | 16.21 | เชียงใหม่ | 04.05 |  |
|  | ธ207 | กรุงเทพ (หัวลําโพง) | 14.10 | 17.24 | นครสวรรค์ | 19.35 |  |
|  | ช301 | กรุงเทพ (หัวลําโพง) | 16.30 | ปลายทาง | ลพบุรี | 19.40 |  |
|  | ช317 | กรุงเทพ (หัวลําโพง) | 17.30 | ปลายทาง | ลพบุรี | 20.20 | ยกเว้นวันหยุดราชการ |
|  | ดพ9 | กรุงเทพอภิวัฒน์ | 18.40 | 20.41 | เชียงใหม่ | 07.15 |  |
|  | ดพ13 | กรุงเทพอภิวัฒน์ | 20.05 | 21.58 | เชียงใหม่ | 08.40 |  |
|  | ร107 | กรุงเทพอภิวัฒน์ | 20.45 | 22.37 | เด่นชัย | 05.15 |  |
|  | ร105 | กรุงเทพอภิวัฒน์ | 21.45 | 23.14 | ศิลาอาสน์ | 05.15 | งดเดินรถ |
|  | ด51 | กรุงเทพอภิวัฒน์ | 22.30 | 00.27 | เชียงใหม่ | 12.10 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
แหล่งข้อมูลอื่น

แผนที่และภาพถ่ายทางอากาศของ สถานีรถไฟลพบุรี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°47′56″N 100°36′54″E﻿ / ﻿14.79878°N 100.61507°E﻿ / 14.79878; 100.61507
| ด ค ก ทางรถไฟสายเหนือ |
| --- | --- |
กรุงเทพ–เชียงใหม่: กรุงเทพ - ยมราช - หอประแจจิตรลดา - สามเสน - ชุมทางบางซื่อ/กรุงเทพอภิวัฒน์ - ดอนเมือง - รังสิต - คลองหนึ่ง - เชียงราก - มหาวิทยาลัยธรรมศาสตร์ - นวนคร - เชียงรากน้อย - คลองพุทรา - บางปะอิน - บ้านโพ - อยุธยา - บ้านม้า - มาบพระจันทร์ - บ้านดอนกลาง - พระแก้ว - บ้านภาชี - ดอนหญ้านาง - หนองวิวัฒน์ - บ้านปลักแรด - ท่าเรือ - บ้านหมอ - หนองโดน - บ้านกลับ - บ้านป่าหวาย - ลพบุรี - ท่าแค - โคกกระเทียม - หนองเต่า - หนองทรายขาว - บ้านหมี่ - ห้วยแก้ว - ไผ่ใหญ่ - โรงเรียนจันเสน - จันเสน - บ้านกกกว้าว - ช่องแค - ทะเลหว้า - โพนทอง - บ้านตาคลี - ดงมะกุ - หัวหวาย - หนองโพ - หัวงิ้ว - เนินมะกอก - เขาทอง - นครสวรรค์ - ปากน้ำโพ - บึงบอระเพ็ด - ทับกฤช - คลองปลากด - ชุมแสง - วังกร่าง - บางมูลนาก - หอไกร - ดงตะขบ - ตะพานหิน - ห้วยเกตุ - หัวดง - วังกรด - พิจิตร - ท่าฬ่อ - บางกระทุ่ม - แม่เทียบ - บ้านใหม่ - บึงพระ - พิษณุโลก - บ้านเต็งหนาม - บ้านตูม - แควน้อย - พรหมพิราม - หนองตม - บ้านบุ่ง - บ้านโคน - พิชัย - ไร่อ้อย - ชุมทางบ้านดารา - ท่าสัก - ตรอน - วังกะพี้ - อุตรดิตถ์ - ศิลาอาสน์ - ท่าเสา - บ้านด่าน - ปางต้นผึ้ง - เขาพลึง - ห้วยไร่ - ไร่เกล็ดดาว - แม่พวก - เด่นชัย - ปากปาน - แก่งหลวง - ห้วยแม่ต้า - บ้านปิน - ผาคัน - ผาคอ - ปางป๋วย - แม่จาง - แม่เมาะ - ห้วยรากไม้ - ศาลาผาลาด - แม่ทะ - หนองวัวเฒ่า - นครลำปาง - ห้างฉัตร - ปางม่วง - ห้วยเรียน - แม่ตานน้อย - ขุนตาน - ทาชมภู - ศาลาแม่ทา - หนองหล่ม - ลำพูน - ป่าเส้า - สารภี - เชียงใหม่
ชุมทางบ้านดารา–สวรรคโลก: ชุมทางบ้านดารา - คลองมะพลับ - สวรรคโลก
เด่นชัย–เชียงของ (กำลังก่อสร้าง): เด่นชัย - สูงเม่น - แพร่ - แม่คำมี - หนองเสี้ยว - สอง - แม่ตีบ - งาว - ปงเตา - มหาวิทยาลัยพะเยา - บ้านโทกกวาก - พะเยา - ดงเจน - บ้านร้อง - บ้านใหม่ (พะเยา) - ป่าแดด - ป่าแงะ - บ้านโป่งเกลือ - บ้านโป่งเกลือ - สันป่าเหียง - เชียงราย - ทุ่งก่อ - ชุมทางบ้านป่าซาง - บ้านเกี๋ยง - ศรีดอนชัย - เชียงของ
ชุมทางบ้านป่าซาง–เชียงแสน (กำลังก่อสร้าง): ชุมทางบ้านป่าซาง - โชคชัย - เชียงแสน
นครสวรรค์–แม่สอด (โครงการ): ปากน้ำโพ - บึงเสนาท - บ้านมะเกลือ - มหาโพธิ - เก้าเลี้ยว - บางตาหงาย - เจริญผล  - ตาขีด - ป่าพุทรา  - ยางสูง  - วังแขม - วังยาง - ท่ามะเขือ  - วังบัว - คณฑี  - เทพนคร - กำแพงเพชร - หนองปลิง - ลานดอกไม้ -โกสัมพี - วังเจ้า  - วังหิน  - หนองบัวใต้ - ตาก - ด่านแม่ละเมา - แม่ปะ - แม่สอด - ด่านแม่สอด
ทางรถไฟสายเหนือ
สารบัญแฟ้มดาวฤกษ์สว่าง

สารบัญแฟ้มดาวฤกษ์สว่าง (Bright Star Catalogue, BS) หรือบ้างก็เรียกว่า สารบัญแฟ้มดาวฤกษ์สว่างของเยล (Yale Catalogue of Bright Stars หรือ Yale Bright Star Catalogue, YBS) หรือเรียกสั้น ๆ ว่า สารบัญแฟ้มเยล (Yale Catalogue) เป็นสารบัญแฟ้มดาวฤกษ์สำหรับดาวฤกษ์ที่สว่างกว่าโชติมาตรปรากฏ 6.5
มีการแสดงข้อมูลต่าง ๆ เช่น พิกัดของดาวฤกษ์ (ระบบพิกัดศูนย์สูตรที่วิษุวัตต้นยุคอ้างอิง 1900 และ 2000 และระบบพิกัดดาราจักร) การเคลื่อนที่เฉพาะ ข้อมูลการวัดแสง ประเภทสเปกตรัม หมายเลขในสารบัญแฟ้มหลัก ๆ ฯลฯ มีการแสดงหมายเหตุต่าง ๆ มากมาย สารบัญแฟ้มดาวฤกษ์สว่างฉบับล่าสุดมีรายชื่อดาวฤกษ์ประมาณ 450 รายชื่อตอนท้ายของการพิมพ์ครั้งที่ 4 เป็นการพิมพ์ครั้งที่ 4 ฉบับแก้ไขที่ตีพิมพ์ในปี 1982 การตีพิมพ์ครั้งที่ 5 ซึ่งจัดพิมพ์ในปี 1991 มีวัตถุทั้งหมด 9,110 ชิ้น ได้แก่ ดวงดาว 9,096 ดวง และยังประกอบด้วยนวดาราหรือมหานวดารา 10 ดวง และวัตถุท้องฟ้าอื่น ๆ อีก 4 ชิ้น และมีการใช้กันอย่างแพร่หลายเนื่องจากมีในรูปแบบอิเล็กทรอนิกส์ให้ใช้งานออนไลน์ด้วย
สารบัญแฟ้มนี้ครอบคลุมดาวฤกษ์แทบทั้งหมดที่โชติมาตรปรากฏ 6.5 ซึ่งอยู่ในขอบเขตการมองเห็นด้วยตาเปล่า จึงสามารถใช้สำหรับทำท้องฟ้าจำลองหรือแผนที่ดาวสำหรับนักดาราศาสตร์สมัครเล่น อย่างไรก็ตาม เนื่องจากอันดับขีดจำกัดยังไม่สมบูรณ์ จึงมีการเผยแพร่ฉบับเพิ่มเติมในปี 1983 โดยเพิ่มดาวฤกษ์ครอบคลุมถึงอันดับ 7.1
ตัวย่อของสารบัญแฟ้มนี้คือ BS หรือ YBS แต่เนื่องจากได้มีการจัดทำ สารบัญแฟ้มการวัดแสงฉบับปรับปรุงของฮาร์วาร์ด (Harvard Revised Photometry Catalogue, HR) ขึ้นโดยหอดูดาวมหาวิทยาลัยฮาร์วาร์ดในปี 1908 ดาวฤกษ์ที่อยู่ในสารบัญแฟ้มนี้จึงใช้ตัวย่อว่า HR เป็นหลัก
สารบัญแฟ้มดาวฤกษ์ของหอดูดาวสมิธโซเนียน

สารบัญแฟ้มดาวฤกษ์ของหอดูดาวสมิธโซเนียน (Smithsonian Astrophysical Observatory Star Catalog) เป็นสารบัญแฟ้มดาวฤกษ์ มักเรียกโดยย่อว่า SAO
เผยแพร่โดยหอดูดาวสมิธโซเนียนในปี 1966 โดยรวบรวมสมบัติต่าง ๆ ที่แม่นยำของดาวฤกษ์258,997 ดวงในต้นยุคอ้างอิง 1950.0 โดยสามารถรวบรวมได้ในระยะเวลาอันสั้นโดยใช้คอมพิวเตอร์
สารบัญแฟ้มนี้รวบรวมโดยยืนพื้นจากสารบัญแฟ้มทางดาราศาสตร์อีกหลายรายการ มีการระบุสมบัติต่าง ๆ ที่เกี่ยวข้องกับดาวฤกษ์ที่มีโชติมาตรปรากฏถึงอันดับ 9 และมีความโดดเด่นในการอธิบายการเคลื่อนที่เฉพาะที่ทราบจากการเคลื่อนตัวของดาวฤกษ์ระหว่าง ปี 1900 ถึง 1930 ด้วยเหตุนี้ จึงมักใช้ในงานที่ต้องการข้อมูลการเคลื่อนไหวเฉพาะ เนื่องจากครอบคลุมดาวฤกษ์ที่มีโชติมาตรถึงอันดับ 9 จึงมีดาวหลายดวงที่ทับซ้อนกับสารบัญแฟ้มเฮนรี เดรเปอร์
ชื่อดาวที่แสดงในสารบัญแฟ้มดาวนี้จะขึ้นต้นด้วยอักษร SAO และตามด้วยเลข 6 หลัก โดยหมายเลขเรียงตามเดคลิเนชันไล่จากเหนือ
ต้นยุคอ้างอิงในการวัดฉบับล่าสุดคือ J2000.0 ด้วยเหตุนี้ความเที่ยงตรงจึงแตกต่างจากข้อมูลในอดีตตั้งแต่ปี 1900 ถึง 1930 และคาดว่าอาจมีข้อผิดพลาดในความแม่นยำของการเคลื่อนฉพาะ เนื่องจากความพร้อมใช้งานของข้อมูลบนอินเทอร์เน็ต จึงถือเป็นสารบัญแฟ้มดาวฤกษ์ที่มีการใช้งานค่อนข้างมาก รุ่นล่าสุดมีการอ้างอิงข้ามไปมาระหว่างสารบัญแฟ้มเฮนรี เดรเปอร์ และบ็อนเนอร์ดวร์ชมุสเทอรุงด้วย
วัดโพธิ์พุฒตาล

| วัดโพธิ์พุฒตาล |
| --- | --- |

ที่ตั้ง: ซอยพรหมราษฎร์ 6 ถนนพรหมราษฎร์ แขวงบางบอนใต้ เขตบางบอน กรุงเทพมหานคร 10150
ประเภท: วัดราษฎร์
นิกาย: มหานิกาย
พระประธาน: หลวงพ่อเหลือ
เจ้าอาวาส: พระมหาเกษม ปริธมฺโม
 สถานีย่อยพระพุทธศาสนา
วัดโพธิ์พุฒตาล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางบอนใต้ เขตบางบอน กรุงเทพมหานคร ปัจจุบันมีเจ้าอาวาสคือ พระมหาเกษม ปริธมฺโม
ตระกูลโพธิ์พุฒตาลได้บริจาคที่ดินและดำเนินการสร้างวัดโพธิ์พุฒตาลมาตั้งแต่ปี พ.ศ. 2540 โดยมีนายสุรินทร์ โพธิ์พุฒตาล ร่วมด้วยตระกูลเครือญาติ วันดี สุขสบาย สุขกลึง และมีแสง ร่วมสนับสนุนการสร้างวัด ในระยะแรกเรียกว่า สำนักสงฆ์โพธิ์พุฒตาล โดยได้นิมนต์พระมาจำพรรษาและได้พัฒนาเรื่อยมา จนปี พ.ศ. 2549 พระที่อยู่เดิมได้ย้ายไปที่อื่น นายสุรินทร์จึงนิมนต์พระมหาประกิต ฐิตสีโล จากวัดชลประทานรังสฤษดิ์มาจำพรรษาและดูแลพัฒนาจนถึงปัจจุบัน จนได้รับอนุญาตตั้งวัดในปี พ.ศ. 2554 จากกรมการศาสนา
วัดโพธิ์พุฒตาลมีพระประธานในอุโบสถเป็นพระพุทธชินราชซึ่งนายสุรินทร์ตั้งให้ว่า หลวงพ่อเหลือ หมายความว่าใครมากราบไหว้ให้มีเงินทองเหลือใช้ และพระสังกัจจายน์ศิลาซึ่งแกะสลักจากหินอ่างศิลาทั้งองค์
วัดนี้ยังเป็นสถานที่สำหรับการเข้าอยู่ถือศีลปฏิบัติธรรม ให้การสนับสนุนโดยให้ใช้วัดเป็นสถานที่อบรมค่ายคุณธรรมและบรรพชาสามเณรภาคฤดูร้อน และส่งเสริมให้เรียนนักธรรมตรี โท และเอก
สมพล พงศ์ไทย

| ศาสตราจารย์เกียรติคุณ นายแพทย์สมพล พงศ์ไทย ม> ป.ช., ม.ว.ม. |
| --- | --- |

อธิการบดีมหาวิทยาลัยบูรพา
ดำรงตำแหน่ง พ.ศ. 2553 – พ.ศ. 2557 รักษาการ: พ.ศ. 2557 - พ.ศ. 2559
ก่อนหน้า: ศ.ดร.สุชาติ อุปถัมภ์
ถัดไป: รศ.ดร.สมนึก ธีระกุลพิศุทธิ์  (ผู้ปฏิบัติหน้าที่แทนอธิการบดี)
 
ข้อมูลส่วนบุคคล
เกิด: 9 พฤษภาคม พ.ศ. 2492
เสียชีวิต: 17 มกราคม พ.ศ. 2565 (72 ปี)
วิชาชีพ: ราชบัณฑิต

ศาสตราจารย์เกียรติคุณ นายแพทย์สมพล พงศ์ไทย (9 พฤษภาคม พ.ศ. 2492 – 17 มกราคม พ.ศ. 2565) เป็นราชบัณฑิต ประเภทวิชาแพทยศาสตร์และ ทันตแพทยศาสตร์ สาขาวิชาสูติศาสตร์ - นรีเวชวิทยา สำนักวิทยาศาสตร์ อดีตอธิการบดีมหาวิทยาลัยบูรพา ซึ่งได้รับพระบรมราชโองการโปรดเกล้าฯ แต่งตั้งให้ดำรงตำแหน่งตั้งแต่วันที่ 31 พฤษภาคม พ.ศ. 2553  และยังเป็นผู้ได้รับรางวัลแพทย์รางวัลมหิดลทยากร ในฐานะผู้สร้างประโยชน์แก่สังคมอย่างโดดเด่น และเป็นที่ยอมรับในระดับนานาชาติ ต่อมาได้รับการแต่งตั้งเป็นราชบัณฑิตประเภทวิชาแพทยศาสตร์และทันตแพทยศาสตร์ สาขาวิชาสูติศาสตร์ - นรีเวชวิทยา สำนักวิทยาศาสตร์ ตั้งแต่วันที่ 14 กันยายน พ.ศ. 2559
ประวัติ

ศาสตราจารย์นายแพทย์สมพล พงศ์ไทย สำเร็จการศึกษาในระดับปริญญาตรีในสาขาแพทยศาสตรบัณฑิตและวิทยาศาสตรบัณฑิต จากมหาวิทยาลัยมหิดล นิติศาสตรบัณฑิต จากมหาวิทยาลัยสุโขทัยธรรมาธิราช สำเร็จการศึกษาระดับปริญญาโทจากมหาวิทยาลัยแคลิฟอร์เนีย เบิร์กลีย์ และเคยดำรงตำแหน่ง อาจารย์ ผู้ช่วยศาสตราจารย์ รองศาสตราจารย์ และศาสตราจารย์ จากคณะแพทยศาสตร์โรงพยาบาลรามาธิบดี มหาวิทยาลัยมหิดล ใน พ.ศ. 2520 ถึง 2551 นอกจากนี้ เขายังได้รับโล่เกียรติคุณจากแพทยสภา สำหรับอาจารย์แพทย์ และเป็นผู้เปิดการประชุมวิชาการระดับประเทศใน พ.ศ. 2554
ศาสตราจารย์นายแพทย์สมพล พงศ์ไทย ยังเป็นหนึ่งในผู้นำในการจัดตั้งศูนย์พักพิงเพื่อช่วยเหลือผู้ประสบอุทกภัยในประเทศไทย พ.ศ. 2554 ที่สามารถรองรับผู้ประสบภัยได้กว่า 300 คน ตลอดจนเป็นผู้ผลักดันให้นิสิตชาวจีน ที่ศึกษาที่มหาวิทยาลัยบูรพาได้นำสินค้าโอท็อปไปจำหน่ายยังประเทศของตน เพื่อเป็นการช่วยเหลือชาวบ้านที่ได้รับความเดือดร้อน รวมถึงเป็นการกระตุ้นเศรษฐกิจ และเพิ่มช่องทางการจำหน่ายสินค้าโอท็อปสู่ระดับสากล รวมทั้งร่วมเป็นเจ้าภาพจัดงานคอมมาร์ตบูรพา 2012 ภายหลังจากที่ประสบความเร็จในการจัดงานดังกล่าวมา 4 ครั้ง นอกจากนี้ ศาสตราจารย์นายแพทย์สมพล ยังเป็นผู้ร่วมลงนามอย่างเป็นทางการในการสร้างข้อตกลงนักศึกษาแลกเปลี่ยนระหว่างวิทยาลัยนานาชาติ มหาวิทยาลัยบูรพา กับมหาวิทยาลัยรัฐแอปปาเลเชียน และเป็นผู้เปิดเผยว่ามหาวิทยาลัยบูรพาซึ่งเป็นมหาวิทยาลัยที่ได้รับการอ้างอิงในระดับโลก จะมีส่วนร่วมกับประเทศไทยต่อประชาคมเศรษฐกิจอาเซียน ภายใน พ.ศ. 2558
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญจักรพรรดิมาลา (ร.จ.พ.)
แหล่งข้อมูลอื่น

พระบรมราชโองการโปรดเกล้าฯ แต่งตั้ง ศ.นพ.สมพล พงศ์ไทย ดำรงตำแหน่งอธิการบดีมหาวิทยาลัยบูรพา เก็บถาวร 2011-06-11 ที่ เวย์แบ็กแมชชีน
ศ.นพ.สมพล พงศ์ไทย อธิการบดี ม.บูรพา